
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Σύσταση και λειτουργία Εκκλησιαστικού Ιδρύματος 
υπό την επωνυμίαν «ΙΔΡΥΜΑ ΕΚΠΑΙΔΕΥΣΗΣ ΚΑΙ 
ΠΟΛΙΤΙΣΜΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΠΟΛΥ¬ 
ΑΙΜΗΣ ΚΑΙ ΚΙΛΚΙΣΙΟΥ». 1 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΤΑΜΕΙΟΝ ΑΛΛΗΛΕΓΓΥΗΣ 
ΚΛΗΡΙΚΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΠΟΛΥΑ- 
ΝΗΣ ΚΑΙ ΚΙΛΚΙΣΙΟΥ». 2 


ΑΠΟΦΑΣΕΙ Σ 

0 ) 

Σύσταση και λειτουργία Εκκλησιαστικού Ιδρύματος υπό 
την επωνυμίαν «ΙΔΡΥΜΑ ΕΚΠΑΙΔΕΥΣΗΣ ΚΑΙ ΠΟΛΙ¬ 
ΤΙΣΜΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΠΟΛΥΑΝΗΣ ΚΑΙ 
ΚΙΛΚΙΣΙΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος» (Α7146). 

2. Τας υποχρεώσεις της Ποιμαινούσης Εκκλησίας, που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους, προς το Χρι- 
στεπώνυμόν της Εκκλησίας πλήρωμα. 

3. Την υπ’ αριθμ. 399/2.9.2013 Πράξιν και την υπ’ αριθμ. 
451/16.9.2013 Πρότασιν του Σεβασμιωτάτου Μητροπολί¬ 
του Πολυανής και Κιλκισίου Εμμανουήλ. 

4. Την υπ’ αριθμ. 87/2013 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος, αποφασίζει: 

Συνιστά εις την Ιερόν Μητρόπολιν Πολυανής και 
Κιλκισίου Εκκλησιαστικόν Ιδρυμα υπό την επωνυμίαν 
«ΙΔΡΥΜΑ ΕΚΠΑΙΔΕΥΣΗΣ ΚΑΙ ΠΟΛΙΤΙΣΜΟΥ ΤΗΣ ΙΕΡΑΣ 
ΜΗΤΡΟΠΟΛΕΩΣ ΠΟΛΥΑΝΗΣ ΚΑΙ ΚΙΛΚΙΣΙΟΥ», το οποίον 
θα λειτουργή ως εξηρτημένη Υπηρεσία του Νομικού 
Προσώπου της Ιερός Μητροπόλεως Πολυανής και Κιλ¬ 
κισίου και θα εδρεύη εις τον Αγιο Αθανάσιο Θεσσαλο¬ 
νίκης του Δήμου Χαλκηδόνος του Νομού Θεσσαλονίκης. 


Η οργάνωσις, διοίκησις, διαχείρισις και λειτουργία του 
Ιδρύματος τούτου θα διέπεται από τας διατάξεις του 
επομένου Κανονισμού: 

ΚΑΝΟΝΙΣΜΟΣ 

Συστάσεως και λειτουργίας Εκκλησιαστικού Ιδρύμα¬ 
τος υπό την επωνυμίαν «ΙΔΡΥΜΑ ΕΚΠΑΙΔΕΥΣΗΣ ΚΑΙ 
ΠΟΛΙΤΙΣΜΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΠΟΛΥΑΝΗΣ 
ΚΑΙ ΚΙΛΚΙΣΙΟΥ». 

Αρθρο Ιο 

Σύσταση - Επωνυμία -Έδρα -Σφραγίδα - 
Νομική Μορφή 

Συνιστάται στην Ιερά Μητρόπολη Πολυανής και Κιλκι¬ 
σίου εκκλησιαστικό ίδρυμα μη κερδοσκοπικού χαρακτή¬ 
ρα υπό την επωνυμία «Ίδρυμα Εκπαίδευσης και Πολιτι¬ 
σμού της Ιερός Μητροπόλεως Πολυανής και Κιλκισίου», 
το οποίο θα λειτουργεί ως εξηρτημένη υπηρεσία της 
I. Μητροπόλεως Πολυανής και Κιλκισίου, αυτοτελούς 
διαχειρίσεως και θα διέπεται από τις διατάξεις του 
παρόντος Κανονισμού και των κείμενων Νόμων. 

Το «Ιδρυμα Εκπαίδευσης και Πολιτισμού της Ιερός Μη¬ 
τροπόλεως Πολυανής και Κιλκισίου», το οποίο στο έξης 
θα αναφέρεται εν συντομία ως «Ιδρυμα Εκπαίδευσης και 
Πολιτισμού», θα έχει έδρα τον Άγιο Αθανάσιο Θεσσαλο¬ 
νίκης του Δήμου Χαλκηδόνος του Νομού Θεσσαλονίκης. 

ΤοΊδρυμα θα έχει κυκλική σφραγίδα, με δύο επάλλη¬ 
λους κύκλους, η οποία στο κέντρο θα φέρει χριστιανικό 
μονόγραμμα, στον εξωτερικό κύκλο τις λέξεις «Ίδρυμα 
Εκπαίδευσης και Πολιτισμού» και στον εσωτερικό «Ιερά 
Μητρόπολις Πολυανής και Κιλκισίου». 

Αρθρο 2ο 

Σκοποί - Τμήματα του Ιδρύματος 

1. Σκοποί του Ιδρύματος: 

α) Η μελέτη, ερμηνεία και αντιμετώπιση των ποιμαντι¬ 
κών, εκπαιδευτικών και κοινωνικών προβλημάτων ιδιαι¬ 
τέρως των νέων ανθρώπων και του συγχρόνου κοινω¬ 
νικού περιβάλλοντος, υπό το πρίσμα της Ορθοδόξου 
Παραδόσεως, της παραδόσεως του Γένους, ως και της 
πολιτιστικής παράδοσης. 

β) Η άσκηση σύγχρονης εκκλησιαστικής ποιμαντικής 
με κάθε πρόσφορο μέσο επικοινωνίας και μορφώσεως 
όπως η τηλεόραση, το διαδίκτυο, οι εκδόσεις βιβλίων 
και εντύπων, η παραγωγή και μετάδοση δεδομένων σε 

ψηφιακή μορφή (φωτογραφιών, οά, άνά, κ.α.), οι εκδόσεις 
συστημάτων πολυμέσων, η οργάνωση εκπαιδευτικών και 
επιστημονικών σεμιναρίων, συνεδρίων, κ.α. 

γ) Η σπουδή και προβολή της Ορθοδόξου Παραδόσε- 
ως και του Ορθόδοξου Πολιτισμού, ως και η προετοιμα¬ 
σία της τοπικής Ορθόδοξης Εκκλησίας για το μέλλον 
εν όψει της νέας πραγματικότητας που διαμορφώνε¬ 
ται υπό το πρίσμα των νέων κοινωνικών, οικονομικών 
και πολιτισμικών δεδομένων, που συντελούνται με τις 
μεταναστεύσεις και μετακινήσεις πληθυσμών και την 
αλληλοπεριχώρηση των πολιτισμών. 

δ) Η παροχή πόσης βαθμίδος εκκλησιαστικής εκπαι- 
δεύσεως και επαγγελματικής καταρτίσεως. 

ε) Η φιλοξενία, εκπαίδευση και ανταλλαγή επιστημο¬ 
νικών και ιερατικών αποστολών από άλλες Ορθόδοξες 
Εκκλησίες στα πλαίσια θρησκευτικού, προσκυνηματικού, 
πολιτιστικού ή συνεδριακού τουρισμού, 
στ) Η διοργάνωση συνεδρίων, 
ζ) Η δημιουργία εκπαιδευτικών ή άλλων προγραμμά¬ 
των, πολυμέσων κ.λπ. 

η) Η ένταξη των ανωτέρω σκοπών σε προγράμματα 
της Ευρωπαϊκής Ένωσης, η συνεργασία με παρεμφερείς 
σκοπούς. 

2. Μέσα για την επίτευξη των σκοπών: 
α) Η λειτουργία εκπαιδευτικής μονάδας οποιασδήποτε 
βαθμίδας. 

β) Η λειτουργία Κ.Ε.Κ. της Ιερός Μητροπόλεως Πολυ- 
ανής και Κιλκισίου. 

γ) Η λειτουργία συνεδριακού κέντρου, 
δ) Η λειτουργία Προσκυνηματικού Ιερού Ναού για τις 
εκπαιδευτικές ανάγκες. 

ε) Η λειτουργία ξενώνων, βιβλιοθηκών και εργαστη¬ 
ρίων. 

στ) Η παραγωγή οπτικοακουστικών μέσων, 
ζ) Η λειτουργία κέντρου εκπαιδευτικών και πολιτιστι¬ 
κών ανταλλαγών. 

η) Η λειτουργία κέντρου εκμάθησης των Εκκλησιαστι¬ 
κών Τεχνών, ως και η μελέτη, η καταγραφή και προβολή 
της λαϊκής και τοπικής παράδοσης και πολιτιστικής 
κληρονομιάς (παραδοσιακή τοπική μουσική, κέντημα, 
χειροτεχνία, κ.α.). 

θ) Η εκμάθηση λειτουργίας των ηλεκτρονικών και 
επιστημονικών λειτουργιών (ηλεκτρονικοί υπολογιστές, 
διαδίκτυο, κ.α.) 

ια) Κέντρο επιμόρφωσης. Το Ίδρυμα θα έχει επιμέρους 
τμήματα που θα παρέχουν εκκλησιαστική, εκπαιδευτική 
και γενικότερη πολιτιστική και κοινωνική επιμόρφωση 
στα στελέχη της Εκκλησίας, τους συνεργάτες, ως και 
το πλήρωμά της (κληρικούς, κατηχητές, πρεσβυτέρες, 
ιεροψάλτες, εκκλησιαστικούς επιτρόπους, στελέχη 
Πνευματικών Κέντρων και Νεανικών Συνάξεων, μέλη 
Ενοριακών Φιλόπτωχων Ταμείων και Συλλόγων Γυναικών 
της Μητροπόλεως, κ.α.). Συμπαράσταση σε ευρύτερες 
κοινωνικές ομάδες, όπως οι γυναίκες (εργαζόμενες μη¬ 
τέρες, αγρότισσες, κ.α.), οι εκπαιδευτικοί λειτουργοί, οι 
φοιτητές, οι μαθητές, οι οικονομικοί μετανάστες, κ.α. 

ιβ) Τμήμα μελέτης και αντιμετώπισης κοινωνικών θε¬ 
μάτων. Γ ια την μελέτη και αντιμετώπιση κοινωνικών ζη¬ 
τημάτων και προβλημάτων, που απασχολούν τις ομάδες 
της παραπάνω παραγράφου, ως και άλλες κοινωνικές 
ομάδες, πρόσωπα ή Φορείς που έχουν ανάγκη (γυναίκες, 
νέοι, άνεργοι, μετανάστες, κ.α.). 


ιγ) Πνευματικό Κέντρο. ΤοΊδρυμα θα διοργανώνει συ¬ 
νέδρια, ομιλίες, διαλέξεις, σεμινάρια, πνευματικές εκδη¬ 
λώσεις γύρω από θέματα εκκλησιαστικού και ευρύτερου 
κοινωνικού ενδιαφέροντος, καλλιτεχνικές εκθέσεις και 
θεατρικές παραστάσεις, μουσικές και ψυχαγωγικές εκ¬ 
δηλώσεις, ως επίσης και συνέδρια, ημερίδες, συναντή¬ 
σεις επιστημονικού ενδιαφέροντος. 

ιδ) Μουσικό Εργαστήρι Αγίου Αθανασίου. ΤοΊδρυμα θα 
λειτουργεί μουσική σχολή με την επωνυμία «ΜΟΥΣΙΚΟ 
ΕΡΓΑΣΤΗΡΙ ΑΓΙΟΥ ΑΘΑΝΑΣΙΟΥ». Το μουσικό εργαστήρι 
συνεργάζεται σε όλα τα θέματα με το Πολυάνειο Ωδείο 
της Ιεράς Μητροπόλεως Πολυανής και Κιλκισίου, λει¬ 
τουργεί ως παράρτημα αυτού και τελεί υπό την διεύ¬ 
θυνση και τον έλεγχο του. Η μουσική σχολή λειτουργεί 
τα τμήματα Βυζαντινής Μουσικής, Πιάνου, Αρμονίου, 
Ακορντεόν, Κιθάρας, Βιολιού, Κρουστών, Παραδοσιακών 
Οργάνων, Λαϊκών Οργάνων, Μουσικής Προπαιδείας, και 
όποιο άλλο τμήμα ζητηθεί. 

ιε) Πολυάνειο Ωδείο της Ιεράς Μητροπόλεως. Στο 
Ίδρυμα εντάσσονται οι δραστηριότητες του Πολυά- 
νειου Ωδείου της Μητροπόλεως, το όποιο λειτουργεί 
τα τμήματα Βυζαντινής Μουσικής, Πιάνου, Αρμονίου, 
Ακορντεόν, Κιθάρας, Βιολιού, Κρουστών, Παραδοσιακών 
Οργάνων, Λαϊκών Οργάνων, ως και όποια άλλα τμήματα 
δημιουργηθούν. 

ιστ) Σχολή Βυζαντινής Εκκλησιαστικής Μουσικής, 
ιζ) Βιβλιοπωλείο και τομέας Εκδόσεων. Στο Ίδρυμα 
Εκπαίδευσης και Πολιτισμού εντάσσεται η λειτουργία 
του Εκκλησιαστικού Βιβλιοπωλείου της Μητροπόλεως. 
ΤοΊδρυμα μπορεί να εκδίδει πρακτικά των συνεδρίων 
ή συναντήσεων που θα γίνονται σε αυτό, ως επίσης και 
έντυπα ή βιβλία που θα εξυπηρετούν τους σκοπούς του 
Ιδρύματος. Μπορεί επίσης να προβαίνει σε μορφωτικές 
εκδόσεις, εκδόσεις συστημάτων πολυμέσων (οιυΐϋπίθάΐα), 
φωτογραφική παραγωγή, κ.ά. 

ιη) Σχολή Γονέων. ΤοΊδρυμα λειτουργεί Σχολές Γο¬ 
νέων στις οποίες μέσω εκδηλώσεων, σεμιναρίων, συ¬ 
ζητήσεων και ομιλιών από ειδικούς (θεολόγους, κοινω¬ 
νιολόγους, κοινωνικούς λειτουργούς, ψυχολόγους, κ.α.) 
θα παρέχεται η δυνατότητα στήριξης των γονέων και 
συμπαράστασης της οικογένειας. 

ιθ) Σχολή Αγιογραφίας. ΤοΊδρυμα λειτουργεί Σχολή 
Αγιογραφίας και Ζωγραφικής, όπου θα διδάσκεται η 
τεχνική της αγιογραφίας και της ζωγραφικής. 

κ) Ραδιοφωνικός Εκκλησιαστικός Σταθμός. Στο Ίδρυμα 
θα λειτουργεί Ραδιοφωνικός - Εκκλησιαστικός Σταθμός, 
ο οποίος θα παρέχει ενημέρωση, πληροφόρηση επί Εκ¬ 
κλησιαστικών θεμάτων, αλλά και στήριξη, συμπαράστα¬ 
ση επί οικογενειακών, κοινωνικών κ.α. ζητημάτων, μέσω 
ειδικών εκπομπών. 

κα) Βιβλιοθήκης - Αναγνωστηρίου. Στο Ίδρυμα θα 
ενταχθεί η δανειστική βιβλιοθήκη του Ιερού Ναού Ζω- 
οδόχου Πηγής Αγίου Αθανασίου, η οποία θα οργανωθεί 
σε ψηφιακή μορφή, ως και το αναγνωστήριό της. 

ιγ) Ιεραποστολής. Το λειτουργούν στην Μητρόπολη 
τμήμα Ιεραποστολής θα ενταχθεί στο Ίδρυμα. 

ιδ) Εκμαθήσεως ηλεκτρονικών υπολογιστών, πολυμέ¬ 
σων και ίντερνετ (διαδίκτυο). Στο Ίδρυμα θα λειτουρ¬ 
γήσει τμήμα εκμαθήσεως ηλεκτρονικών υπολογιστών, 
πολυμέσων και ίντερνετ (διαδίκτυο). 

ιε) Εκθεσιακό Κέντρο. Στο Ίδρυμα θα παρέχεται η 
δυνατότητα διοργάνωσης εκθέσεων (εικαστικών, λαϊκής 
τέχνης, κ.α.). 

ιστ) Φιλοξενίας. Στο Ίδρυμα θα παρέχεται η δυνατό¬ 
τητα φιλοξενίας σε μικρά διαμερίσματα, (επισκεπτών, 
ομιλητών, κ.α). Θα λειτουργεί επίσης και τραπεζαρία, 
η οποία θα καλύπτει τις ανάγκες του Ιδρύματος, αλλά 
και θα οργανώνει γεύματα - συσσίτια για ευπαθής κοι¬ 
νωνικές ομάδες (εμπερίστατους, άστεγους, άπορους, 
μετανάστες κ.ά.). 

ιστ) Τμήμα Βιβλιοδεσίας. 

ιζ) Τμήμα διοργανώσεως συνεδρίων, επιστημονικών 
ανταλλαγών εκπονήσεως και υλοποιήσεως κοινών εκ¬ 
παιδευτικών και πολιτιστικών προγραμμάτων με ιδρύ¬ 
ματα ή σχολάς χωρών της Ευρωπαϊκής Ενώσεως. 

ιη) Κάθε άλλο τμήμα το όποιο θα κριθεί αναγκαίο, 
χρήσιμο και σύμφωνο με τους σκοπούς του Ιδρύματος 
θα μπορεί να συσταθεί με απόφαση του Διοικητικού 
Συμβουλίου του Ιδρύματος και θα εντάσσεται σε αυτό. 

3. Όλα τα Τμήματα, εφ’ όσον δεν λειτουργούν ως αυ¬ 
τοτελείς υπηρεσίες της Ιεράς Μητροπόλεως, μπορούν 
να έχουν Εντεταλμένο με Διοικούσες Επιτροπές, μετά 
από απόφαση του Δ.Σ. του Ιδρύματος, καθώς και εσω¬ 
τερικούς Κανονισμούς λειτουργίας, οι οποίοι συντάσσο- 
νται και εγκρίνονται από το Δ.Σ. Ο Εντεταλμένος κάθε 
Τμήματος μαζί με την Διοικούσα Επιτροπή εισηγούνται 
στο Δ.Σ. του Ιδρύματος τα θέματα, που απασχολούν 
το Τμήμα. 

4. Υπεύθυνο για την επιστημονική τεκμηρίωση και επο- 
πτεία των τμημάτων και εργαστηρίων, για το περιεχό¬ 
μενο των σπουδών και την κατάρτιση των προγραμμά¬ 
των, τα οποία αφορούν στην επαγγελματική κατάρτιση, 
την δια βίου εκπαίδευση και την καταπολέμηση του 
αποκλεισμού από την αγορά, τυγχάνει το Επιστημο¬ 
νικό Συμβούλιο, το οποίο διορίζεται από το Διοικητικό 
Συμβούλιο με απόφασή του, η οποία και ρυθμίζει την 
σύνθεσή του, τις ειδικότερες αρμοδιότητές του και την 
διάρκεια λειτουργίας του. 

Αρθρο 3ο 

Διοίκηση - Διοικητικό Συμβούλιο 

1. Το Ίδρυμα διοικείται από πενταμελές Διοικητικό 
Συμβούλιο, το όποιο απαρτίζεται από τον Πρόεδρο και 
τέσσερα Μέλη, ως εξής: 

α) Ο εκάστοτε Μητροπολίτης Πολυανής και Κιλκισίου, 
ως Πρόεδρος, ο όποιος μπορεί με πράξη του να ορίσει 
αναπληρωτή του και να εκπροσωπείται από αυτόν. 

β) Ο εκάστοτε Προϊστάμενος του Ιερού Ναού Ζωοδό- 
χου Πηγής Αγίου Αθανασίου, με τον αναπληρωτή του, 
οριζόμενος από τον Πρόεδρο. 

γ)Έναν καθηγητή των σχολών εκμάθησης εκπαίδευ¬ 
σης και πολιτισμού του Ιδρύματος. 

δ) Δύο λαϊκά μέλη που να κατάγονται από την περιοχή 
του Αγίου Αθανασίου και να διακρίνονται για το ήθος 
τους και την εν γένει πολιτεία τους, με τους αναπλη¬ 
ρωτές τους, προτεινόμενα από τον Πρόεδρο. 

2. Τα μέλη του Δ.Σ. του Ιδρύματος και οι αναπληρωτές 
τους ορίζονται με Πράξη του Μητροπολίτη Πολυανής 
και Κιλκισίου, το αξίωμα τους είναι τιμητικό και άμισθο 
και η θητεία τους τριετής, δυναμένη να ανανεωθεί. Ο 
Πρόεδρος δύναται, εάν συντρέχουν λόγοι, να αντικα¬ 
ταστήσει Μέλος του Δ.Σ. και πριν από την λήξη της 
θητείας του. 

3. Μέσα σε ένα μήνα από την κοινοποίηση του διο¬ 
ριστήριου εγγράφου και κατόπιν εγγράφου προσκλή- 
σεως του Προέδρου, τα μέλη του Δ.Σ. συνέρχονται σε 
Συνεδρία και εκλέγουν Αντιπρόεδρο, Γραμματέα, Ταμία. 


4. Το Δ.Σ. συνέρχεται σε Συνεδρία τακτικώς ανά δί- 
μηνο και εκτάκτως όταν παρίσταται ανάγκη, κατόπιν 
εγγράφου προσκλήσεως του Προέδρου/Εδρα του Δ.Σ. 
ορίζεται ο χώρος Συνεδριάσεων του Ιδρύματος. 

5. Το Δ.Σ. βρίσκεται σε απαρτία παρισταμένου του 
Προέδρου και δύο τουλάχιστον Μελών αυτού. Σε κάθε 
συνεδρίαση του τηρούνται πρακτικά από τον Γ ραμ¬ 
ματέα, τα οποία υπογράφονται από τα παρόντα μέλη 
στην επόμενη συνεδρίαση του Συμβουλίου. Στα πρα¬ 
κτικά μπορεί να διατυπώνεται και η γνώμη των μειοψη- 
φούντων μελών, εάν το ζητήσουν. 

6. Οι αποφάσεις του Δ.Σ. λαμβάνονται κατά πλειο- 
ψηφία των παρόντων Μελών. Σε περίπτωση ισοψηφίας 
υπερισχύει η ψήφος του Προέδρου. 

7. Στις Συνεδριάσεις του Δ.Σ. μπορούν να μετέχουν 
και τα αναπληρωματικά μέλη, κατόπιν προσκλήσεως 
του Προέδρου, χωρίς όμως δικαίωμα ψήφου. 

8. Σε περίπτωση χηρείας της Μητροπόλεως Πολυανής 
και Κιλκισίου, το Ίδρυμα συνεχίζει να διοικείται από το 
Δ.Σ., σύμφωνα με το παρόν Καταστατικό. Η διάρκεια 
της θητείας του Συμβουλίου παρατείνεται, ακόμα και 
αν έχει παρέλθει η τριετία, μέχρι την εγκατάσταση του 
νέου Μητροπολίτου Πολυανής και Κιλκισίου. 

9. Ο Γ ενικός Διευθυντής μετέχει σε όλες τις συνεδρι¬ 
άσεις του Δ.Σ. του Ιδρύματος, εισηγείται θέματα χωρίς 
όμως το δικαίωμα της ψήφου. 

Αρθρο 4ο 

Αρμοδιότητες του Διοικητικού Συμβουλίου 

Το Διοικητικό Συμβούλιο διοικεί τοΊδρυμα. Αποφασίζει 
για κάθε θέμα που αφορά στην οργάνωση, λειτουργία, 
διαχείριση, καθώς και για κάθε ενέργεια που σχετίζεται 
με την εκπλήρωση των δραστηριοτήτων και σκοπών του 
Ιδρύματος/Εχει την επιμέλεια όλων των υποθέσεων του 
Ιδρύματος. Ειδικότερα και μεταξύ άλλων το Δ.Σ.: 

α) Εποπτεύει και μεριμνά για την ορθή, απρόσκοπτη 
και ομαλή λειτουργία του Ιδρύματος, ως και την εξεύ¬ 
ρεση οικονομικών πόρων. 

β) Καταρτίζει τον προϋπολογισμό και απολογισμό του 
Ιδρύματος, τους οποίους υποβάλλει στο Μητροπολιτικό 
Συμβούλιο της I. Μητροπόλεως Πολυανής και Κιλκισίου 
προς έγκριση, και εν συνέχεια δημοσιεύει τον απολογι¬ 
σμό στα τοπικά μέσα γενικής ενημερώσεως. 

γ) Καθορίζει τις αναγκαίες θέσεις του προσωπικού για 
την εύρυθμη λειτουργία του Ιδρύματος και αποφασίζει 
για την πρόσληψη και απόλυση αυτού, ως επίσης και 
για τα καθήκοντα, τις αρμοδιότητες, αποδοχές, καθώς 
και για όλα τα συναφή με το προσωπικό ζητήματα, σύμ¬ 
φωνα πάντα με τις ισχύουσες διατάξεις της κείμενης 
Νομοθεσίας. 

δ) Προβαίνει στην δημιουργία επιμέρους τμημάτων 
και επιμέρους υπηρεσιών του Ιδρύματος, όταν αυτό 
χρειαστεί, ρυθμίζει τις αρμοδιότητες κάθε τμήματος 
ως και τις μεταξύ τους σχέσεις συντάσσοντας τους 
Κανονισμούς λειτουργίας ενός εκάστου τμήματος. 

Αρθρο 5ο 

Αρμοδιότητες Προέδρου 

Ο Πρόεδρος του Δ.Σ. του Ιδρύματος: 

α) Εκπροσωπεί το Ίδρυμα ενώπιον κάθε Αρχής, των 
Τραπεζών, Οργανισμών, Δικαστηρίων, ως και στις μετά 
τρίτων Νομικών, φυσικών προσώπων ή Φορέων σχέσεις 
του Ιδρύματος. 

β) Συγκαλεί το Δ.Σ. τακτικώς ή εκτάκτως, κηρύσσει 
την έναρξη και λήξη των συνεδριάσεων αυτού, διευθύνει 
τις συζητήσεις και καταρτίζει τον κατάλογο των προς 
συζήτηση θεμάτων, σε συνεργασία με τον Γραμματέα. 

γ) Εντέλλεται την πληρωμή οιασδήποτε δαπάνης, η 
οποία αναγράφεται στον εγκεκριμένο προϋπολογισμό, 
υπογράφει κάθε έγγραφο του Δ.Σ. και εκτελεί τις απο¬ 
φάσεις του. 

δ) Ασκεί την εποπτεία και έλεγχο στο προσωπικό του 
Ιδρύματος και παρακολουθεί την εκτέλεση των αποφά¬ 
σεων του Δ.Σ. 

ε) Τον Πρόεδρο απάντα ή κωλυόμενο αντικαθιστά ο 
αναπληρωτής αυτού και σε περίπτωση απουσίας του 
αναπληρωτού, ο Αντιπρόεδρος ή άλλο μέλος του Δ.Σ. 
αρμοδίως εξουσιοδοτημένο. 

Αρθρο 6ο 

Αρμοδιότητες Αντιπροέδρου 

Ο Αντιπρόεδρος εκτελεί τα καθήκοντα που μπορεί να 
του αναθέσει αρμοδίως ο Πρόεδρος. 

Αρθρο 7ο 

Αρμοδιότητες Γ ραμματέα 

Ο Γραμματέας εκλέγεται από το Δ.Σ. κατόπιν προ- 
τάσεως του Προέδρου και ασκεί τα εξής καθήκοντα: 

α) Συνυπογράφει μετά του Προέδρου κάθε ένταλμα 
του εγκεκριμένου προϋπολογισμού, 
β) Επιμελείται την σύνταξη των πρακτικών του Δ.Σ. 
γ) Φροντίζει για την κοινοποίηση και εκτέλεση των 
αποφάσεων του Δ.Σ. 

δ) Διεκπεραιώνει την αλληλογραφία και συνυπογράφει 
μετά του Προέδρου έγγραφα προς τρίτους. 

ε) Τηρεί βιβλίο Πρακτικών, Πρωτοκόλλου, εισερχομέ¬ 
νων και εξερχόμενων έγγραφων. 

στ) Φυλάσσει τα έγγραφα και βιβλία (έκτος από την 
σφραγίδα η οποία φυλάσσεται στο γραφείο του Προ¬ 
έδρου). 

ζ) Επιμελείται, με τον Πρόεδρο και τον Ταμία, την 
σύνταξη του προϋπολογισμού και του απολογισμού, οι 
οποίοι υποβάλλονται στο Δ.Σ. 

η) Στην άσκηση των καθηκόντων του ο Γραμματέας 
μπορεί να βοηθείται από υπάλληλο του Ιδρύματος, ο 
όποιος ορίζεται με απόφαση του Δ.Σ. 

Αρθρο 8ο 

Αρμοδιότητες Ταμία 

Ο Ταμίας εκλέγεται από το Δ.Σ., κατόπιν προτάσεως 
του Προέδρου, και ασκεί τα έξης καθήκοντα: 

α) Ενεργεί όλες τις εισπράξεις που αφορούν στο Ιδρυ¬ 
μα εκδίδοντας διπλότυπες αριθμημένες αποδείξεις, τις 
οποίες υπογράφει με τον Πρόεδρο. 

β) Ενεργεί κάθε είδους πληρωμές με βάση νομίμως 
εκδοθέντα εντάλματα, καταθέτει σε τραπεζικό λογαρια¬ 
σμό επ’ ονόματι του Ιδρύματος Εκπαίδευσης και Πολιτι¬ 
σμού της Ιεράς Μητροπόλεως Πολυανής και Κιλκισίου 
τα εισπραττόμενα έσοδα και προβαίνει σε αναλήψεις 
καταθέσεων κατόπιν εγγράφου εντολής του Προέδρου. 

γ) Επιμελείται με τον Πρόεδρο και τον Γ ραμματέα την 
σύνταξη του προϋπολογισμού και του απολογισμού, οι 
οποίοι υποβάλλονται στο Δ.Σ. 

δ) Ασκεί την εποπτεία στην ταμειακή υπηρεσία και 
γενικά στην οικονομική διαχείριση του Ιδρύματος και 
έχει την ευθύνη για την κατάθεση, φύλαξη και ασφαλή 


διαχείριση των χρημάτων του Ιδρύματος που βρίσκονται 
σε τράπεζες ή άλλα πιστωτικά ιδρύματα. 

ε) Έχει την ευθύνη για την τήρηση και φύλαξη των 
διαχειριστικών βιβλίων του Ιδρύματος. 

στ) Στην άσκηση των καθηκόντων του ο Ταμίας μπορεί 
να βοηθείται από υπάλληλο του Ιδρύματος, ο οποίος 
ορίζεται με απόφαση του Δ.Σ. 

Άρθρο 9ο 

Γ ενικός Διευθυντής 

Συνιστάται θέση Γ ενικού Διευθυντού του Ιδρύματος. 

α) Η θέση του Γ ενικού Διευθυντού καλύπτεται μόνον 
και εφ' όσον κριθεί αναγκαίο για τις ανάγκες λειτουργί¬ 
ας του Ιδρύματος, κατόπιν αποφάσεως του Δ.Σ., η οποία 
εγκρίνεται από το Μητροπολιτικό Συμβούλιο της Ιεράς 
Μητροπόλεως Πολυανής και Κιλκισίου. 

β) Ο Γ ενικός Διευθυντής πρέπει να είναι κάτοχος πτυ¬ 
χίου Ανωτάτης Σχολής ή άλλου εκπαιδευτικού Ιδρύμα¬ 
τος, έτσι ώστε να εξυπηρετεί τις ανάγκες του Ιδρύμα¬ 
τος, κληρικός ή λαϊκός και διορίζεται δοκιμαστικά αν 
κριθεί απαραίτητο, εν συνέχεια με ανανεούμενη θητεία, 
κατά την κρίση του Δ.Σ. 

γ) Οι αρμοδιότητες του Γ ενικού Διευθυντού, η σχέση 
του προς το Δ.Σ., ως και η σχέση εργασίας του καθο¬ 
ρίζονται με απόφαση του Δ.Σ., η οποία εκδίδεται με 
βάση τις ανάγκες του Ιδρύματος. Γ ενικά ο Διευθυντής 
έχει τη μέριμνα για την εκτέλεση των αποφάσεων του 
Δ.Σ., που αφορούν στην οργάνωση και λειτουργία του 
Ιδρύματος και στην τήρηση των διατάξεων του παρό¬ 
ντος Κανονισμού. Επιμελείται για τις πάσης φύσεως 
προμήθειες του Ιδρύματος, εποπτεύει και ελέγχει το 
προσωπικό, όσον αφορά την εκτέλεση των καθηκόντων 
του και εισηγείται στο Δ.Σ. για την οργάνωση Σεμι¬ 
ναρίων, Συνεδρίων, Επιμορφώσεων, Ημερίδων, ως και 
λοιπών δραστηριοτήτων των Τμημάτων του Ιδρύματος. 
Ο Γ ενικός Διευθυντής μετέχει σε όλες τις συνεδριάσεις 
του Δ.Σ. του Ιδρύματος, εισηγείται θέματα χωρίς όμως 
το δικαίωμα της ψήφου. 

Αρθρο 10ο 

Προσωπικό 

1. Το προσωπικό του Ιδρύματος διακρίνεται σε α) Εθε¬ 
λοντικό (άνευ ή συμβολικής αμοιβής), β) έμμισθο και γ) 
με απόσπαση από άλλη Υπηρεσία. 

2. Το έμμισθο προσωπικό προσλαμβάνεται και απολύε¬ 
ται υπό του Δ.Σ. σύμφωνα με τις διατάξεις της κείμενης 
νομοθεσίας. Οι θέσεις του προσωπικού, το οποίο μπορεί 
να είναι μόνιμο ή έκτακτο, καθορίζονται με απόφαση 
του Δ.Σ. σύμφωνα με τις ανάγκες για την εύρυθμη λει¬ 
τουργία του Ιδρύματος. Προϊστάμενος του προσωπικού 
είναι ο Γ ενικός Διευθυντής και, ελλείψει Διευθυντού, ο 
Πρόεδρος του Ιδρύματος. 

Αρθρο 11ο 

Τηρούμενα Βιβλία και Στοιχεία 

1. Η οικονομική διαχείριση του Ιδρύματος είναι ενιαία 
και αφορά σε όλα τα τμήματά του. Με μέριμνα του 
Γραμματέα και του Ταμία, κατά περίπτωση, τηρούνται 
τα κάτωθι βιβλία και στοιχεία με την συμβατική τους 
μορφή ή με την μορφή ηλεκτρονικού αρχείου: 

α) Βιβλίο Πρωτοκόλλου (εισερχόμενη, εξερχόμενη 
αλληλογραφία). 

β) Βιβλίο Πρακτικών των συνεδριάσεων του Δ.Σ.. 

γ) Βιβλίο Ταμείου και διπλότυπα γραμμάτια εισπρά- 
ξεως και εντάλματα πληρωμών, 
δ) Βιβλίο δωρεών και δωρητών, 
ε) Βιβλίο Μητρώου Προσωπικού, 
στ) Βιβλίο Απογραφών, στο όποιο καταχωρούνται 
κατά έτος τα περιουσιακά στοιχεία του Ιδρύματος, ο 
προϋπολογισμός, ο απολογισμός και ο ισολογισμός. 

ζ) Βιβλίο υλικού, στο όποιο καταγράφεται η εισαγωγή, 
εξαγωγή και το υπόλοιπο των διαφόρων υλικών του 
Ιδρύματος. 

η) Τυχόν άλλα βιβλία και φάκελοι που θα κριθούν 
απαραίτητα από το Δ.Σ. του Ιδρύματος. 

θ) Τα απαραίτητα Βιβλία κάθε Τμήματος του Ιδρύ¬ 
ματος για να λειτουργούν σύμφωνα με την αποστολή, 
την δραστηριότητά τους και τους Νόμους, μετά από 
απόφαση του Δ.Σ. 

2. Τα ανωτέρω βιβλία θεωρούνται κατ’ έτος για κάθε 
νόμιμη χρήση υπό της Ιεράς Μητροπόλεως Πολυανής 
και Κιλκισίου, τηρούνται από τον Γραμματέα, έκτος τα 
διαχειριστικά βιβλία, τα όποια τηρούνται υπό του Ταμία. 

Αρθρο 12ο 

Πόροι του Ιδρύματος και διάθεσή τους 

1. Πόροι του Ιδρύματος είναι: 

α) Επιχορηγήσεις της I. Μητροπόλεως Πολυανής και 
Κιλκισίου, Ιερών Μονών, Ενοριών και εισφορές Ν.Π.Δ.Δ. 
ή Ν.Π.Ι.Δ., Τράπεζες, Ευρωπαϊκή Ένωση, Οργανισμοί Το¬ 
πικής Αυτοδιοικήσεως, κ.α. 

β)Έσοδα που προέρχονται από την νόμιμη αξιοποίηση 
της κινητής και ακίνητης περιουσίας του Ιδρύματος. 

γ) Έσοδα που προέρχονται από τις εμπορικές δρα¬ 
στηριότητες τμημάτων του Ιδρύματος (Βιβλιοπωλείο, 
εκδόσεις, κ.α.). 

δ)Έσοδα από την διεξαγωγή συνεδρίων, σεμιναρίων, 
επιμορφωτικών προγραμμάτων, κ.α. 

ε) Κληρονομιές, κληροδοτήματα και κληροδοσίες, κι¬ 
νητών και ακίνητων, δωρεές, προσφορές, οικονομικές 
ενισχύσεις εκ μέρους κάθε τρίτου προς το Ίδρυμα, ως 
επίσης και έσοδα που θα προέρχονται από αυτά. 

στ) Πρόσοδοι από την διοργάνωση εκδηλώσεων, καλ¬ 
λιτεχνικών παραστάσεων, πραγματοποίηση λαχειοφό- 
ρων αγορών και εράνων, νόμιμα διενεργουμένων. 

ζ) Προαιρετικές εισφορές σε είδος ή χρήματα, ως 
και κάθε άλλη πρόσοδος από νόμιμη πηγή, η οποία 
θα προσάδει στην διδασκαλία, τους κανόνες και την 
παράδοση της Ορθοδόξου Εκκλησίας. 

2. Οι εισπράξεις των πόρων του Ιδρύματος γίνονται 
με διπλότυπα εισπράξεων και οι πληρωμές με εντάλ¬ 
ματα πληρωμών, στα όποια επισυνάπτονται τα σχετικά 
δικαιολογητικά της δαπάνης. Γραμμάτια εισπράξεως 
και εντάλματα πληρωμών θεωρούνται από την Ιερά 
Μητρόπολη Πολυανής και Κιλκισίου. 

3. Οι πόροι του Ιδρύματος, κατόπιν αποφάσεως του 
Δ.Σ. διατίθενται, δια: 

α) Την αντιμετώπιση των δαπανών συντηρήσεως των 
εν γένει εγκαταστάσεων, των τρεχουσών δαπανών δι- 
οικήσεως και λειτουργίας του Ιδρύματος. 

β) Την προμήθεια του απαιτουμένου εξοπλισμού και 
αναλωσίμων ειδών προς κάλυψη των σχετικών αναγκών. 

γ) Την πληρωμή των αποδοχών του υπηρετούντος 
εμμίσθου ή εκτάκτου προσωπικού, σύμφωνα με τις δι¬ 
ατάξεις της κείμενης Νομοθεσίας. 


δ) Την κάλυψη κάθε άλλης δαπάνης που προβλέπε- 
ται στον εγκεκριμένο προϋπολογισμό και αποσκοπεί 
στην επίτευξη των σκοπών και δραστηριοτήτων του 
Ιδρύματος. 

Αρθρο 13ο 

Προϋπολογισμός - Απολογισμός - Ισολογισμός 

α) Το οικονομικό έτος αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

β) Ο προϋπολογισμός κάθε οικονομικού έτους ψηφί¬ 
ζεται από το Δ.Σ. και υποβάλλεται για έγκριση προς 
το Μητροπολιτικό Συμβούλιο της Ιεράς Μητροπόλεως 
Πολυανής και Κιλκισίου, το αργότερο μέχρι τις 30 Νο¬ 
εμβρίου κάθε έτους. 

γ) Οι δαπάνες του Ιδρύματος προβλέπονται στα άρ¬ 
θρα του προϋπολογισμού του. Αναθεώρηση του προϋ¬ 
πολογισμού γίνεται μόνο κατόπιν αιτιολογημένης απο¬ 
φάσεως του Δ.Σ. του Ιδρύματος. Η τροποποίηση του 
προϋπολογισμού υποβάλλεται επίσης προς έγκριση στο 
Μητροπολιτικό Συμβούλιο της Μητροπόλεως. 

δ) Ο απολογισμός συντάσσεται κατά το δεύτερο δε¬ 
καπενθήμερο του Ιανουάριου του επομένου οικονομικού 
έτους και υποβάλλεται προς έγκριση στο Μητροπολιτι- 
κό Συμβούλιο εντός του Φεβρουάριου. Στον απολογισμό 
αναγράφονται σε χωριστές στήλες τα προϋπολογισθέ- 
ντα και τα πραγματοποιηθέντα έσοδα και έξοδα, οι 
διαφορές και το ταμιακό υπόλοιπο που προκύπτει. 

ε) Με τον απολογισμό συντάσσεται και γενικός ισολο¬ 
γισμός, στον όποιο αναγράφονται αναλυτικά τα ενεργη¬ 
τικά και παθητικά περιουσιακά στοιχεία του Ιδρύματος 
που υπάρχουν την 31η Ιανουάριου εκάστου έτους. Ο 
ισολογισμός υποβάλλεται στο Μητροπολιτικό Συμβού¬ 
λιο προς έγκριση μαζί με τον απολογισμό τον έτους. 

στ) Απολογισμός και ισολογισμός δημοσιεύονται στον 
τοπικό τύπο. 

ζ) Μεταγενέστερες τροποποιήσεις του προϋπολογι¬ 
σμού επιτρέπονται, όταν αυτό κριθεί αναγκαίο, κατόπιν 
αποφάσεως του Δ.Σ. 

Άρθρο 14ο 

Εποπτεία καιΈλεγχος 

ΤοΊδρυμα υπόκειται στην εποπτεία και τον έλεγχο του 
Μητροπολιτικού Συμβουλίου της Ιεράς Μητροπόλεως 
Πολυανής και Κιλκισίου, καθώς και των οργάνων της 
Πολιτείας που είναι αρμόδια για τα Ν.Π.Ι.Δ. 

Άρθρο 15ο 

Τροποποίηση του Κανονισμού 

Ο παρόν Κανονισμός τροποποιείται με απόφαση της 
Ιεράς Συνόδου, σύμφωνα με το άρθρο 29 παρ. 2 του 
Ν. 590/1977, έπειτα από σχετική πρόταση του Δ.Σ. του 
Ιδρύματος και μετά από έγκριση του Μητροπολιτικού 
Συμβουλίου της Ιεράς Μητροπόλεως Πολυανής και Κιλ¬ 
κισίου. 

Άρθρο 16ο 

Διάλυση του Ιδρύματος 

ΤοΊδρυμα διαλύεται με απόφαση της Διαρκούς Ιεράς 
Συνόδου, συμφώνως τω άρθρω 29 παρ. 2 του Ν. 590/1977, 
κατόπιν απόφασης του Μητροπολιτικού Συμβουλίου της 
Ιεράς Μητροπόλεως Πολυανής και Κιλκισίου, μετά από 
πρόταση του Δ.Σ. του Ιδρύματος. Στην περίπτωση αυτή 
η περιουσία του, κινητή και ακίνητη, περιέρχεται αυ¬ 
τοδικαίως στην I. Μητρόπολη Πολυανής και Κιλκισίου. 

Άρθρο 17ο 

Ισχύς του παρόντος Κανονισμού 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως, δημοσιεύ¬ 
εται επίσης και δια του επισήμου Δελτίου της Εκκλησίας 
της Ελλάδος «ΕΚΚΛΗΣΙΑ». 

Άρθρο 18ο 
Τ ελικό 

Κάθε θέμα που δεν προβλέπεται από τις διατάξεις 
του παρόντος Κανονισμού, αλλά βασίζεται σε αυτές και 
δεν τις αντιβαίνει, ρυθμίζεται με χωριστή απόφαση του 
Διοικητικού Συμβουλίου του Ιδρύματος, η οποία πρέπει 
να είναι πάντοτε σύμφωνη με τους Ιερούς Κανόνες της 
Ορθοδόξου Εκκλησίας, τις διατάξεις και τους Νόμους 
που διέπουν την Ορθόδοξο Εκκλησία στην Ελληνική 
Επικράτεια, το Σύνταγμα και του Νόμους του Κράτους. 

Άρθρον 19ο 
Κάλυψις δαπάνης 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του προϋπολογισμού του 
Νομικού Προσώπου της Ιεράς Μητροπόλεως Πολυανής 
και Κιλκισίου. Οιαδήποτε μελλοντική δαπάνη θα εγγρά- 
φεται στον οικείο Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2013 

Ο Πρόεδρος 

ί Ο Αθηνών ΙΕΡΩΝΥΜΟΣ 

-♦- 

(?) 

Σύσταση και λειτουργία Εκκλησιαστικού Ιδρύματος υπό 
την επωνυμίαν «ΤΑΜΕΙΟΝ ΑΛΛΗΛΕΓΓΥΗΣ ΚΛΗΡΙΚΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΟΛΥΑΝΗΣ ΚΑΙ ΚΙΛΚΙ- 
ΣΙΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος» (Α'/146). 

2. Τας υποχρεώσεις της Ποιμαινούσης Εκκλησίας, που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους, προς το Χρι- 
στεπώνυμόν της Εκκλησίας πλήρωμα. 

3. Την υπ’ αριθμ. 388/20.3.2013 Πράξιν και την υπ’ αριθμ. 
326/29.5.2013 Πρότασιν του Σεβασμιωτάτου Μητροπολί¬ 
του Πολυανής και Κιλκισίου Εμμανουήλ. 

4. Την από 7.9.2013 Γνωμοδότησιν του Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος, 
αποφασίζει: 

Συνιστά εις την Ιεράν Μητρόπολιν Πολυανής και Κιλκι¬ 
σίου ΕκκλησιαστικόνΊδρυμα υπό την επωνυμίαν «ΤΑΜΕΙ¬ 
ΩΝ ΑΛΛΗΛΕΓΓΥΗΣ ΚΛΗΡΙΚΩΝ ΤΗΣ ΙΕΡΑΣ ΜΗΤΡΟΠΟΛΕ¬ 
ΩΣ ΠΟΛΥΑΝΗΣ ΚΑΙ ΚΙΛΚΙΣΙΟΥ», το οποίον θα λειτουργή 
ως εξηρτημένη Υπηρεσία του Νομικού Προσώπου της 
Ιεράς Μητροπόλεως Πολυανής και Κιλκισίου και θα 
εδρεύη εις την πάλιν του Κιλκίς. Η οργάνωσις, διοίκη- 
σις, διαχείρισις και λειτουργία του Ιδρύματος τούτου θα 
διέπεται από τας διατάξεις του επομένου Κανονισμού: 


ΚΑΝΟΝΙΣΜΟΣ 

Συστάσεως και λειτουργίας Εκκλησιαστικού Ιδρύματος 
υπό την επωνυμία «ΤΑΜΕΙΟΝ ΑΛΛΗΛΕΓΓΥΗΣ ΚΛΗΡΙΚΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΟΛΥΑΝΗΣ ΚΑΙ ΚΙΛΚΙΣΙΟΥ». 

Αρθρον Ιον 

Συνιστάται Ταμείον υπό την επωνυμίαν «Ταμείον Αλ¬ 
ληλεγγύης Κληρικών της Ιεράς Μητροπόλεως Πολυανής 
και Κιλκισίου», το οποίο αποτελεί μη κερδοσκοπικού 
χαρακτήρα εξηρτημένη Υπηρεσία της Ιεράς Μητροπό¬ 
λεως, με οιονεί διαχειριστική αυτοτέλεια. Σκοπός του 
Ταμείου είναι η ενίσχυσις και εξυπηρέτησις εκτάκτων 
οικονομικών αναγκών των Κληρικών της Ιεράς Μητρο¬ 
πόλεως και των μελών των οικογενειών των. 

Αρθρον 2ον 

1. Η διαχείρισις του Ταμείου ασκείται υπό τριμελούς 
Επιτροπής, προεδρευομένης υπό του επιχωρίου Μητρο¬ 
πολίτου Πολυανής και Κιλκισίου, με αναπληρωτήν αυτού 
τον εκάστοτε υπ’ αυτού οριζόμενον Κληρικόν. Τα δύο 
μέλη της Διαχειριστικής Επιτροπής ορίζονται υπό του 
Μητροπολίτου μετά από πρότασιν της Συνάξεως των 
Κληρικών της Ιεράς Μητροπόλεως επί τριετεί θητεία. 
Το αξίωμα των μελών της Διαχειριστικής Επιτροπής 
είναι τιμητικόν και άμισθον. 

2. Η θητεία της Διαχειριστικής του Ταμείου Επιτροπής 
είναι τριετής, δυναμένη να ανανεωθή. Με απόφαση του 
Σεβασμιωτάτου Μητροπολίτου δύναται να παυθή και να 
αντικατασταθή μέλος της Δ.Ε., το οποίο δεν συμμετέχει 
επί τρεις συνεχόμενες συνεδριάσεις, ή δεν συνεργάζεται 
αρμονικά με τα υπόλοιπα Μέλη και τον Σεβασμιώτατο 
Πρόεδρο, ή δεν ενεργεί σύμφωνα με τους σκοπούς της 
Σχολής, ή έχει υποπέσει σε ηθικό ή ποινικό παράπτωμα. 

3. Αι αποφάσεις της Επιτροπής λαμβάνονται κατά 
πλειοψηφίαν. 

Άρθρον 3ον 

1. Πόροι του Ταμείου είναι: 

α) Η μηνιαία εισφορά εκάστου των οικειοθελώς συμ- 
μετεχόντων Κληρικών, το ποσόν της οποίας προσδιορί¬ 
ζεται εκάστοτε δί αποφάσεως της Συνάξεως των Κλη¬ 
ρικών της Ιεράς Μητροπόλεως Πολυανής και Κιλκισίου. 

β) Αι δωρεαί ή κληρονομίαι Κληρικών και λαϊκών. 

γ) Αι χορηγίαι Ιερών Ναών και Ιερών Μονών. 

δ)Έσοδα εκ τόκων και εκ της αξιοποιήσεως της κινη¬ 
τής και ακινήτου περιουσίας του Ταμείου. 

ε) Κάθε νόμιμον έσοδον, προερχόμενον από φυσικά 
ή νομικά πρόσωπα. 

2. Τα χρηματικά αποθέματα του Ταμείου κατατίθε¬ 
νται σε τραπεζικό λογαριασμό επ’ ονόματι της Ιεράς 
Μητροπόλεως Πολυανής και Κιλκισίου και με την έν¬ 
δειξη «ΤΑΜΕΙΟ ΑΛΛΗΛΟΒΟΗΘΕΙΑΣ ΚΛΗΡΙΚΩΝ». Για την 
ανάληψη οιοδήποτε ποσού απαιτείται απόφαση της 
Διαχειριστικής Επιτροπής. 

Αρθρον 4ον 

1. Ενώπιον πάσης αρχής το Ταμείον εκπροσωπείται 
υπό του Προέδρου της Διαχειριστικής Επιτροπής ή εν 
περιπτώσει κωλύματος αυτού υπό του κατά τον παρό¬ 
ντα Κανονισμόν αναπληρωτού του. 

2. Κατά την πρώτην Συνεδρίαν της Διαχειριστικής 
Επιτροπής εκλέγονται εκ των μελών αυτού ο Ταμίας 
και ο Γραμματεύς αυτού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


45815 


3. Η Επιτροπή Διαχειρήσεως τηρεί τα εξής βιβλία και 
στοιχεία θεωρημένα αρμοδίως υπό της Ιερός Μητρο- 
πόλεως: 

α) Βιβλίον Μητρώου συνδρομητών. 

β) Βιβλίον Ταμείου. 

γ) Βιβλίον Πρωτοκόλλου. 

δ) Βιβλίον Πρακτικών. 

ε) Διπλότυπα Γραμμάτια εσόδων και εντάλματα πλη¬ 
ρωμών. 

στ) Κάθε άλλο βιβλίο, το οποίο θα κριθεί απαραίτητο 
κατά την κρίση της Διαχειριστικής Επιτροπής. 

Άρθρον δον 

1. Δικαίωμα συμμετοχής εις το Ταμείον έχουν οι Κλη¬ 
ρικοί της Ιερός Μητροπόλεως Πολυανής και Κιλκισίου, 
οι οποίοι συμβάλλουν μηνιαίως δια του εκάστοτε ορι- 
σθέντος ποσού. 

2. Το Ταμείον κατά προτεραιότητα ενισχύει μηνιαίως 
Εφημερίους - Κληρικούς, οι οποίοι εξυπηρετούν Ενορίαν 
τινα της Ιερός Μητροπόλεως Πολυανής και Κιλκισίου 
και δεν μισθοδοτούνται υπό του Ελληνικού Δημοσίου 
και δεν έχουν άλλας οικονομικός απολαβάς εκ του ευ- 
ρυτέρου δημοσίου τομέως, από Οργανισμούς τοπικής 
αυτοδιοικήσεως, Δ.Ε.Κ.Ο. και άλλας παρεμφερείς πηγάς. 

3. Το ύψος του μηνιαίως ή εφ’ άπαξ χορηγουμένου 
ποσού προσδιορίζεται εκάστοτε δί αποφάσεως της 
Διαχειριστικής Επιτροπής και κατά τας δυνατότητας 
του Ταμείου. 

4. Υπό του Ταμείου ενισχύονται μηνιαίως ή εφ’ άπαξ 
επίσης περιπτώσεις: 

α. Γεννήσεως 4ου, 5ου και εξής τέκνων ιερατικών οι¬ 
κογενειών. 

β. Πολύτεκνοι ιερατικοί οικογένειαι τα τέκνα των οποί¬ 
ων σπουδάζουν εις Α.Ε.Ι. και Τ.Ε.Ι. 

γ. Χηρείας Κληρικού ή Πρεσβυτέρας. 

δ. Άλλαι έκτακτοι περιπτώσεις Κληρικών. 

Άρθρον 6ον 

Εάν Κληρικός, ο οποίος δεν ηθέλησε εξ αρχής να 
συμμετάσχη εις το Ταμείον Αλληλεγγύης επιθυμεί να 
συμμετάσχη αργότερον με σκοπόν να λάβει την ενί- 
σχυσιν, τότε πρέπει να καταβάλλη όλας τας συνδρο¬ 
μής από της ιδρύσεως του Ταμείου ή από της ημέρας 
του διορισμού του (αν έχει χειροτονηθεί αργότερον) 
ή από της ημέρας της μεταθέσεώς του εις την Μη- 


τρόπολιν Πολυανής και Κιλκισίου (αν προέρχεται από 
άλλην Μητρόπολιν). Επίσης ο Κληρικός δεσμεύεται ότι 
θα παραμείνει συνδρομητής του Ταμείου επί πέντε (5) 
έτη τουλάχιστον. 

Αρθρον 7ον 

Κατ’ έτος κατά την Ιερατικήν Σύναξιν του Ιανουάριου 
ο Ταμίας οφείλει να ενημερώση τους συμμετέχοντας 
εις το Ταμείον επί των πεπραγμένων της Διαχειριστικής 
Επιτροπής. 

Άρθρον 8ον 

Τα άρθρα του παρόντος Κανονισμού δύναται να τρο¬ 
ποποιηθούν δί αποφάσεως της Δ.Ι.Σ., μετά από εισήγη- 
σιν της Συνάξεως των Κληρικών της Ιερός Μητροπόλε¬ 
ως Πολυανής και Κιλκισίου και έγκρισιν του επιχωρίου 
Μητροπολίτου. 

Άρθρον 9ον 

Η λειτουργία του Ταμείου καταργείται δί Αποφάσεως 
της Δ.Ι.Σ. μετά πρότασιν του Μητροπολίτου, όταν δεν 
εκπληρώνει τους σκοπούς του ή καθίσταται αδύνατος 
η λειτουργία του, τα δε κινητά ή ακίνητα περιουσιακά 
στοιχεία, τα οποία τυχόν κατέχει αποδίδονται εις το 
Γενικόν Φιλόπτωχον Ταμείον της Ιερός Μητροπόλεως 
Πολυανής και Κιλκισίου. 

Αρθρον ΙΟον 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. Ο Κανονι¬ 
σμός επίσης δημοσιεύεται και δια του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 

Αρθρον 11ον 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Νομικού Προσώπου της Ιερός Μητροπόλεως Πολυανής 
και Κιλκισίου. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 11 Οκτωβρίου 2013 

Ο Πρόεδρος 
1- Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόπΐ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02032231812130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































